cyanic-selkie/wikianc huggingface dataset:
Byzantské príslovie
Byzantské príslovie je v tradičnej paremiológii typ príslovia, ktorý okrem vlastného významového jadra obsahoval aj zložky, ktoré explicitne vyjadrovali niektoré okolnosti vzniku príslovia, resp. nejaké jeho ohraničenie, špecifikácie a pod. Byzantské príslovie bývalo spravidla viacvetné a nie všetky jeho zložky boli rovnako obrazné, rovnako frazeologizované. Byzantské príslovie existovalo v istých prípadoch ako vývinový medzistupeň od väčších útvarov (napr. bájok, hádaniek) k vlastným prísloviam, prípadne korešponduje s inými podobnými jednotkami. Porov. wellerizmus.
Lastratidas z Élidy
Lastratidas  (Paraballón) bol olympijský víťaz v zápasení dorastencov v roku 248 pred Kr.
St. George (Utah)
náhľad|Pohľad na mesto St. George je mesto v americkom štáte Utah.
Nachádza sa v juhozápadnej časti štátu vo Washington County a má približne 73 000 obyvateľov (2010).
Chello
thumb|Káblový modem Motorola Surfboard SB4100
Chello je značka poskytovateľa internetu LGI (predtým UGC a UPC Broadband), ktorý je vedúcou spoločnosťou širokopásmového pripojenia na internet cez rozvody káblovej televízie v Európe s približne 1,3 milióna zákazníkmi na jednotlivých trhoch. LGI pôsobí v 15 európskych, 4 latinskoamerických a 2 ázijských krajinách a produkt chello je dostupný v 10 krajinách: Belgicko, Česko, Francúzsko, Holandsko, Maďarsko, Nórsko, Poľsko, Rakúsko, Slovensko a Slovinsko.
Na každom lokálnom trhu chello poskytuje portál, ktorý obsahuje novinky a zábavný obsah. Značka chello bola v Európe uvedená v roku 1998.
Na Slovensku je v súčasnosti (september 2007) internet chello sprístupnený v 8 mestách (Bratislava, Trnava, Žilina, Košice, Banská Bystrica, Pezinok, Nové Zámky a Dunajská Streda).
História
Produkt chello na Slovensku začínal so službou chello classic s počiatočnou rýchlosťou 392/64 kbitps (download/upload), neskôr bola rýchlosť zvýšená na 512/128, potom 1024/256, 2048/256, 4096/512 a 8192/512 kbitps. Priebežne pribúdali aj iné služby s inými rýchlosťami a paušálnymi cenami (chello plus, chello light, chello professional, chello easy a chello extreme), v roku 2007 pribudla služba chello platinum a chello free.
Zaujímavosťou je, že pritom, ako sa rýchlosti pripojenia zvojnásobovali, cena sa nemenila a za jednotku rýchlosti zákazníci platili postupne stále menej, pričom napríklad služba chello easy mala v roku 2007 už vyše 5-násobne vyššiu rýchlosť ako chello classic v čase spustenia, pričom za chello easy sa platí polovica z chello classic.
V Bratislave, ktorá bola prvé mesto na Slovensku, kde bola služba prístupná, bola služba uvedená najprv v Starom Meste, neskôr bola rozšírená do Petržalky, Dlhých dielov a Lamača a postupne do všetkých ostatných častí mesta. Druhým mestom, kde bola služba prístupná, bola Žilina, neskôr pribudla Trnava a ďalšie mestá a počet miest sa stále zvyšuje.
Porovnanie s ostatnými typmi pripojenia
Na svoju dobu bol produkt chello veľmi výhodný, lebo ponúkol veľmi rýchle nepretržité pripojenie za veľmi výhodnú cenu oproti klasickému dial-up pripojeniu. Výhodou bola veľmi dobrá rýchlosť sťahovania a stabilita pripojenia, miernou nevýhodou bola nižšia rýchlosť odosielania, hoci stále omnoho vyššia, ako pri pripojení dial-up. Nevýhodou bolo aj nie celkom dobrá dostupnosť v odľahlejších častiach Bratislavy. Prakticky súčasne s rozvojom pripojenia chello sa rozvíjali aj iné typy pripojenia, hlavne rôzne zdieľané siete na sídliskách, ktoré mali výhodu podstatne nižšej ceny pri pomerne slušnej rýchlosti, ktorá však bola premenlivá a nestabilná, no niekedy bolo možné sťahovať aj rýchlosťou 1 MB/s, pričom niekedy bola rýchlosť na úrovni dial-up pripojenia. Výhodou takýchto riešení bola aj rovnaká rýchlosť odosielania dát, ďalšou nevýhodou je zase absencia verejnej IP adresy, ktorá je potrebná v niektorých aplikáciách.
Accous (kantón)
Accous bol francúzsky kantón v obvode Oloron-Sainte-Marie v departemente Pyrénées-Atlantiques v regióne Akvitánsko. Tvorilo ho 13 obcí.
NGC 1021
NGC 1021 je galaxia v súhvezdí Veľryba, ktorú objavil nemecký astronóm Albert Marth 15. januára 1865.
Jej zdanlivá hviezdna veľkosť je 14,3.
Messier 19
Messier 19 alebo M 19 alebo NGC 6273 je guľová hviezdokopa v súhvezdí Hadonos. Objavil ju Charles Messier v roku 1764. M19 je najsploštenejšia známa guľová hviezdokopa. Jej vzdialenosť od našej Slnečnej sústavy je 28 000 ly, od galaktického stredu je vzdialená len asi 5 200 ly.
Patara (Lýkia)
Patara (gr. Πάταρα; iný grécky názov: Arsinoé – Ἀρσινόη; lýksky Πττάρα – Ptara) bolo starogrécke mesto na juhozápade dnešného Turecka. V minulosti významné prístavné staroveké grécke mesto v kraji Lýkia, známe je predovšetkým tým, že odtiaľto pochádzal Svätý Mikuláš. Zachovalo sa tu mnoho pamiatok, ako dve divadlá a stĺporadie. Po zanesení prístavu pieskom mesto stratilo na význame.
Dejiny
Mesto založil grécky kmeň Dórov z Kréty. Lýkia dlho patrila do Perzskej ríše, v 3. stor. ju oslobodil Alexander Veľký. V helenistickom období patrila Patara medzi najvýznamnejšie mestá Lýkijskej federácie, nakoniec ho však ovládol mocný Rodos. Nachádzala sa tu aj druhá najvýznamnejšia Apollónova veštiareň, po Delfách. Mesto bolo obliehané aj ponstkým kráľom Mithridatom IV. v roku 88 pred Kr., keďže stálo na strane Rimanov. Síce rímskej vláde podliehala už od 1. stor pred Kr. definitívne bola Patara Rimanmi anektovaná až v roku 43 po Kr. Mesto navštívili aj Apoštol Pavol a Apoštol Lukáš. V meste sa začína rýchlo rozširovať kresťanstvo. Koncom 3. stor. sa tu miestnej bohatej kresťanskej rodine narodil Sv. Mikuláš, ktorý sa neskôr stal biskupom v susednej Myre. Patara bolo významnejšie mesto aj počas Byzantskej doby, no definitívny úpadok nastal počas bojov so Seldžuckými Turkami, kedy mesto úplne zaniklo. V blízkosti boli už len dediny obývané Grékmi, ktorí v roku 1923 počas Grécko-tureckej výmeny obyvateľstva odišli do Grécka.
Jozef Petrašovič
Jozef Petrašovič (* 16. október 1918, Stročín – † 8. máj 1995, Prešov) bol slovenský stredoškolský pedagóg a entomológ, ktorý má skôr regionálny význam ako faunistik v oblasti východného Slovenska. Bol tiež člen Slovenskej entomologickej spoločnosti pri SAV.
Svoju dráhu pedagóga začal po úspešnom ukončení vysokoškolského štúdia na Prírodovedeckej fakulte Slovenskej univerzity v Bratislave, kedy začína vyučovať na Štátnom ruskom gymnáziu v Prešove. Vzhľadom na skutočnosť, že bol synom grécko-katolíckeho duchovného, ktorý zahynul počas rokov komunizmu v  Leopoldove, bol prepustený zo štátnych služieb. Neskôr pôsobil na Pedagogickej fakulte UPJŠ v Prešove na katedre biológie a potom aj na Prírodovedeckej fakulte UPJŠ v Košiciach. Pracoval na väčšine vedecko-výskumných projektov, ktoré tieto pracoviská v rámci svojich aktivít riešili. Zaoberal sa hlavne výskumom rýb, cicavcov a hmyzu.
Svoj voľný čas venoval zberu a výskumu motýľov. Úzko spolupracoval s viacerými významnými slovenskými entomológmi, hlavne však s profesorom Andrejom Reiprichom zo Spišskej Novej Vsi. Počas svojich entomologických aktivít preskúmal faunu pohoria Čergov, vodnej nádrže a okolia Domaše, Fintickú lokalitu v Kapušanských vrchoch, Zobranú v Slanských vrchoch i okolie Prešova. Pri svojej práci však nikdy nezabúdal ani na ochranu prírody a krajiny a významne ňou prispel k poznaniu fauny východného Slovenska. V máji až júni roku 1997 bola na jeho pamiatku otvorená v Šarišskom múzeu v Prešove výstava pod názvom: „Zbierka motýľov Jozefa Petrašoviča“. Výstava predstavovala ucelenú zbierku niekoľko tisíc motýľov, ktoré zozbieral a determinoval tento významný východoslovenský entomológ – lepidopterológ.
Zomrel 8. mája 1995 v Prešove.
Jeho zbierka motýľov je uložená vo Východoslovenskom múzeu v Košiciach a Vlastivednom múzeu v Hanušovciach nad Topľou.
Úžitkové umenie
thumb|Hrnček v tvare [[korytnačka|korytnačky]]
Úžitkové umenie či aplikované umenie je termín používaný pre umelecké prvky obsiahnuté vo veciach každodennej potreby a v priemyselných výrobkoch. Úžitkové umenie spríjemňuje používanie bežných predmetov a rozvíja fantáziu. Od svojho vzniku v 19. storočí je úžitkové umenie súčasťou výtvarného umenia. Úžitkové umenie je dnes zvlášť vyučované a je mu venovaná osobitná pozornosť aj vo vede o výtvarnom umení.
Pevnosť If
thumb|Château d'If
Pevnosť dal postaviť medzi rokmi 1524 až 1531 František I. Je známa ako väzenie a preslávil ju najmä Alexandre Dumas starší románom Gróf Monte Cristo.
Boris Akunin
Boris Akunin, vlastným menom Grigorij Šalvovič Čchartišvili (* 20. máj 1956 Zestaponi, Gruzínsko) je ruský prozaik, dramatik a literárny kritik a prekladateľ gruzínskeho pôvodu. Iné pseudonymy: Anatolij Brusnikin, Anna Borisova alebo Akunin-Čchartišvili.
Boris Akunin, život a dielo
Narodil sa 20. mája 1956 v meste Zestaponi v severnom Gruzínsku (iné zdroje však uvádzajú, že sa narodil v Tbilisi ), no už ako malý chlapec sa spolu s rodičmi presťahoval do Moskvy. Počas mladosti sa začal zaujímať o japonskú kultúru a japonské tradičné kabuki divadlo, a preto sa rozhodol pre štúdium na historicko-filozofickom oddelení Inštitútu krajín Ázie a Afriky, kde vyštudoval odbor japonológia. Po skončení školy sa venoval prekladom diel z japončiny a angličtiny, pracoval tiež ako tlmočník japonského jazyka a istý čas dokonca pôsobil ako zástupca šéfredaktora časopisu Inostrannaja literatura.
Pod pseudonymom Boris Akunin začal prvýkrát písať v roku 1998. Aj napriek tomu, že toto meno znie slovansky, má japonské korene. Akunin v japončine označuje zlého človeka alebo darebáka, zloducha, či lotra. Výberom svojho pseudonymu tiež vzdal hold Michailovi Bakuninovi – zakladateľovi moderného anarchizmu. V roku 1999 vychádza jeho prvá kniha Pisateľ i samoubijstvo, ktorá pojednáva o problematike samovrážd autorov svetovej literatúry, a ruskí kritici ju označili za unikát ruskej literatúry. Väčšiu popularitu získal po roku 2000, kedy vydáva sériu niekoľkých detektívnych románov Azazeľ, Tureckij gambit, Statskij sovetnik, Smerť Achillesa, Osobyje poručenija, Leviafan a Koronacija. Prvé tri zmieňované sa čoskoro dočkali filmového spracovania. V nasledujúcich rokoch mu vychádza ešte niekoľko pokračovaní, píše taktiež divadelné hry. Na konci októbra 2004 vychádza jeho zbierka čŕt a poviedok v štýle detektívneho thrilleru Kladbiščenskije istorii. Zaujímavé je, že na obálke knihy uvádza autor dve mená – Grigorij Čchartišvili, teda svoje vlastné meno, aj Boris Akunin, teda umelecký pseudonym, čo pôsobí dojmom, ako keby knihu napísali dvaja spisovatelia.
Figuruje tiež ako predseda projektu Puškinskaja biblioteka, patriaceho pod megaprojekt Otkrytoje obščestvo. Tento financuje medzinárodná charitatívna organizácia Soros Foundations Network, pod ktorou sa skrýva meno filantropa Georgea Sorosa. Projekt si za úlohu kladie podporovať rozvoj národnej kultúry a jej hlavných inštitúcií – knižníc.
V roku 2008 bol Akunin označený za jedného z najpublikovanejších autorov v Rusku (iba počas prvej polovice roka 2008 sa vydalo odhadom približne 1,3 milióna exemplárov jeho kníh). Celkovo už Čchartišvili publikoval v Rusku viac ako 11 000 000 kníh. Okrem toho aktívne publikuje aj v zahraničí. Jeho knihy o Erastovi Fandorinovi čítajú ľudia v Taliansku, Francúzsku, Japonsku, Spojené kráľovstvo, Nemecku, Poľsku a v ďalších krajinách. Dokopy bolo publikovaných viac než milión kníh v zahraničí. Svoju tvorbu pod pseudonymom Boris Akunin Čchartišvili nazýva „literárnym a obchodným projektom“, taktiež rád opakuje frázu: „Nie som spisovateľ, ale beletrista“. Rozdiel je podľa neho v tom, že kým spisovateľ píše knihy pre seba, beletrista píše pre čitateľov. Radio Svoboda prehlásilo na základe jeho vlastného tvrdenia, že svoju stratégiu od začiatku staval nielen na kreatívnej, ale aj komerčnej báze, kvôli čomu aj vytvoril značku Boris Akunin. Podľa svojich vlastných slov nikdy nepíše knihy „do zásuvky“. Nikdy nesedí a nečaká na inšpiráciu, celý príbeh má dávno dopredu premyslený, vrátane hlavných postáv a príbehov každej jednej z nich.
V rokoch 20082011 Čchartišvili napísal niekoľko kníh pod novými pseudonymami – Anna Borisova (Tam, Kreativščik, Vremena goda) a Anatolij Brusnikin (Deviatnyj Spas a Geroj inogo vremeni). Na svojom blogu sa vyjadril, že už dlhšiu dobu premýšľal nad tým, že by začal písať inak, a aby týmto krokom nikoho nesklamal, rozhodol sa písať pod iným menom.
Niekoľko jeho kníh vyšlo dokonca v češtine, slovenského prekladu sa zatiaľ žiadna z jeho kníh nedočkala (okrem rozprávky Východ a Západ v časopise Revue svetovej literatúry ). Případ Azazel, Turecký Gambit, Leviatan, Achillova smrt a Zvláštní úkoly vydalo české nakladateľstvo Albatros. Tajemství zlatého tolobasu vydalo nakladateľstvo Art slovo v roku 2002.
Čchartišvili žije v Moskve s manželkou Erikou Ernestovnou. Jeho manželka mu podľa jeho vlastných slov pomáha čeliť novinárskym otázkam, keďže spisovateľ nemá čas sa zaoberať obchodnými záležitosťami.
Politické názory Borisa Akunina
V októbri 2011 bol Boris Akunin podozrievaný z propagácie extrémizmu a jeho posledný román zo série o dobrodružstvách Erasta Fandorina Ves mir teatr bol prešetrovaný Vyšetrovacím výborom Ruskej federácie. K trestnému stíhaniu však nedošlo z dôvodu „neexistencie protiprávneho konania“. Koncom decembra toho istého roku spisovateľ opäť informoval o kontrolách, tentoraz z Hlavného riaditeľstva boja proti extrémizmu Ministerstva vnútra RF, ale samotné oddelenie poprelo túto informáciu. V decembri 2011 Čchartišvili priletel do Moskvy až z Francúzska, aby na vlastné oči sledoval priebeh volieb do Štátnej Dumy a predniesol príhovor na zhromaždení, ktoré sa konalo 10. decembra. Počet účastníkov zhromaždenia sa pohyboval od 25 000 do 100 000 v závislosti od zdroja.
Akunin ako extravagantná osobnosť
Akunin má na konte aj jeden mediálny škandál. V máji 2012 noviny SPID-Info publikovali článok s názvom Boris Akunin: V prvom rade idem na cintorín, potom do nevestinca, v ktorom spisovateľ hovorí o niektorých podrobnostiach zo svojho sexuálneho života. V septembri toho istého roku Čchartišvili zažaloval časopis a požiadal o odškodnenie vo výške milión rubľov za nelegálne používanie svojho mena, keďže taký rozhovor nikdy neprebehol. V októbri Izmajlovský súd v Moskve potvrdil nárok Čchartišviliho na kompenzáciu a bola mu vymeraná vo výške 250 000 rubľov.
Podľa médií dostáva na beletristu veľmi vysoké honoráre, no Čchartišvili sa bráni, že to je len preto, lebo Rusko je chudobná krajina a v očiach Rusov je teda zazobanec.
Ocenenia
Očividne si však vysoké honoráre zaslúži, Čchartišvili je totiž víťazom mnohých ocenení. V roku 2000 sa stal víťazom ocenenia Spisovateľ roka v súťaži Tvár roka, ktorú usporiadali noviny Komsomoľskaja pravda. Za scenár k filmu Azazeľ Čchartišvili získal cenu v národnej televíznej súťaži TEFI-2002 v nominácii Najlepší scenárista. V roku 2004 sa spisovateľ stal nositeľom francúzskeho Radu akademických paliem a v roku 2007 mu bola udelená cena Noma za najlepší preklad z japončiny, išlo o dielo Yukio Mishima. V apríli 2009 mu japonská vláda udelila najvyššie japonské vyznamenanie – Rad vychádzajúceho slnka, ktorým sú oceňovaní ľudia, ktorí dosiahli významné úspechy v týchto oblastiach: medzinárodné vzťahy, propagácia japonskej kultúry, pokrok vo svojom odbore, rozvoj v zabezpečení blahobytu alebo ochrana životného prostredia. V septembri 2012 sa Čchartišvili stal nositeľom ceny Vyrobené v Rusku, ktorú organizuje časopis Snob, v kategórii Literatúra, rovnako tak aj ceny Osobnosť roka 2012 časopisom GQ v kategórii Spisovateľ roka.
Kállay (priezvisko)
Kállay je maďarské priezvisko. Na Slovensku je najrozšírenejšie v obci Štvrtok na Ostrove (okres Dunajská Streda).
Známi nositelia
Pozri v článku Kállay.
Atletický typ
Atletický typ je športový typ telesnej stavby človeka, ktorý sa vyznačuje primeranou proporcionalitou telesnej stavby, rovnocenným pomerom trupu a končatín, dobre až nápadne vyvinutým svalstvom a kostrou (klenutý hrudník, široké ramená). V psychickej oblasti zodpovedá normálnemu vyrovnanému typu človeka.
Východosýrska cirkev
Východosýrska cirkev (iné názvy: Asýrska cirkev, Apoštolská cirkev Východu, Perzská cirkev, Nestoriánska cirkev) môže byť:
2009 v kozmonautike
V roku 2009 sa v kozmonautike udiali niektoré významné udalosti, vrátane prvého iránskeho štartu na obežnú dráhu, vynesenia prvého švajčiarskeho satelitu a štartu prvej novozélandskej výskumnej rakety. Prvý štart absolvovali nosné rakety H-IIB a Naro-1 a posledný štart nosné rakety Cyklon-3 a Ariane 5GS. Počet členov stálej posádky Medzinárodnej vesmírnej stanice sa v máji zvýšil na šesť a v závere roka úspešne odštartovala aj japonská nákladná loď HTV-1 so zásobami pre ISS.
Prehľad
left|thumb|Satelit Iridium Podľa medzinárodne akceptovanej definície je každý let, ktorý prekročí tzv. Kármánovu čiaru (100 km nad hladinou mora), vesmírny. Prvý zaznamenaný štart vesmírneho letu v roku 2009 sa uskutočnil 18. januára o 2:47 GMT z Cape Canaveral Air Force Station. Raketa Delta IV Heavy vyniesla na obežnú dráhu družicu USA-202 ELINT. Bol to zároveň prvý orbitálny štart v tomto roku.
10. februára o 16:56 GMT sa na obežnej dráhe stala prvá vážna zrážka dvoch družíc, ktorá zničila družice Kosmos 2251 a Iridium 33, vypustené v roku 1993 resp. v roku 1997. Až do zrážky bola družica Iridium 33 funkčnou a aktívnou súčasťou siete družíc Iridium, družica Kosmos 2251 bola nefunkčná (kozmický odpad).
25. augusta uskutočnila svoj prvý štart rusko-severokórejská raketa Naro-1, čím sa Severná Kórea zaradila medzi štáty, ktoré sa pokúsili vypustiť družicu na obežnú dráhu. Pokus nebol úspešný a družica nedosiahla obežnú dráhu.
left|thumb|HTV-1 prilieta k ISS Prvý let súkromnej nosnej rakety Falcon 9 spoločnosti SpaceX sa mal uskutočniť v novembri, ale bol preložený na február 2010, kvôli poskytnutiu času na dôkladnejšiu prípravu. Štart komerčnej nepilotovanej kozmickej lode SpaceX Dragon, ktorú spoločnosť vyvíja ako súčasť programu NASA COTS, ktorý mal byť uskutočnený tiež v roku 2009, bol taktiež presunutý na rok 2010. 10. septembra úspešne odštartovala prvá japonská nákladná kozmická loď HTV-1 pomocou nosnej rakety H-IIB. Prvý švajčiarsky satelit, SwissCube-1, odštartoval 23. septembra pomocou rakety PSLV.
Výskum vesmíru
Aj keď v roku 2009 neodštartovala žiadna planetárna sonda, na obežnú dráhu sa dostali štyri astronomické observatóriá. Družica Kepler, ktorá odštartovala pomocou rakety Delta II 7. marca, vstúpila na heliocentrickú obežnú dráhu, z ktorej bude hľadať exoplanéty. 14. mája raketa Ariane 5ECA vyniesla Herschelov vesmírny ďalekohľad a ďalekohľad Planck. Obidva boli umiestnené do L2 libračného bodu sústavy Zem a Slnko, z ktorého budú využívané na astronomické účely. Ďalekohľad Herschel skúma v infračervenom spektre, Planck vo viditeľnom spektre. Štvrté observatórium Wide-field Infrared Survey Explorer, alebo WISE, ktoré bolo náhradou za Wide Field Infrared Explorer, ktorý zlyhal krátko po štarte, bolo vynesené na slnkosynchrónnu orbitu 14. decembra raketou Delta II a bude využívané pre infračervenú astronómiu. Oprava Hubblovho teleskopu počas misie STS-125 vrátila ďalekohľad do plne operačného stavu po sérii porúch z roku 2008.
V roku 2009 odštartovali dve lunárne sondy; Lunar Reconnaissance Orbiter a Lunar Crater Observation and Sensing Satellite vyniesla naraz raketa Atlas V 18. júna. Sonda LRO vstúpila na selenocentrickú obežnú dráhu a začala sériu experimentov, kým sonda LCROSS ostala pripojená na stupeň Centaur a preletela okolo Mesiaca. Po dvoch obletoch Zeme sa sonda LCROSS oddelila od stupňa Centaur a 9. októbra obidve časti dopadli do krátera Cabeus na južnom póle Mesiaca. Podľa pozorovaní dopadu stupňa Centaur bola sonda LCROSS schopná potvrdiť výskyt vody na Mesiaci. Viacero ďalších lunárnych sond v roku ukončilo svoju činnosť; Okina dopadla na odvrátenú stranu Mesiaca 12. februára, Čchang-e i chao bola po dokončení všetkých úloh odstavená 1. marca. Úspešná misia sondy Kaguya bola ukončená 12. júna dopadom do blízkosti krátera Gill. 29. augusta zlyhala sonda Čandraján 1 a nedosiahla tak ani polovicu svojej plánovanej životnosti.
Misie Mars Science Laboratory a Fobos-Grunt na Mars boli naplánované na koniec roka 2009, avšak obom bolo poskytnuté viac času na vývoj kozmickej lode a boli presunuté do roku 2011. Fobos-Grunt, misia pre odber vzoriek z Marsovho mesiaca Fobos, by mal niesť prvú čínsku planetárnu sondu Yinghuo-1.
NGC 1022
NGC 1022 je galaxia v súhvezdí Veľryba, ktorú objavil britský astronóm Frederick William Herschel 10. septembra 1785.
2009 v kozmonautike
Výskum vesmíru
V roku 2009 došlo k niekoľkým preletom sondy Cassini, ktorá stále obieha planétu Saturn, v tesnej blízkosti viacerých jeho prirodzených satelitov. Vo februári sonda Dawn preletela vo vzdialenosti 549 km od Marsu a využila jeho gravitáciu na ceste do pásma planétok. V septembri preletela sonda MESSENGER okolo planéty Merkúr po tretíkrát a naposledy pred navedením na jej obežnú dráhu v roku 2011. Zatiaľ čo hlavný cieľ preletu, využitie gravitačného poľa planéty, bol úspešný, sonda sa krátko pred preletom prepla do núdzového režimu, čo zabránilo zaznamenávaniu údajov pri odlete od planéty. V novembri sa sonda Rosetta po tretíkrát a naposledy sa na svojej ceste priblížila k Zemi.
NGC 1022
Jej zdanlivá hviezdna veľkosť je 11,3.
2009 v kozmonautike
Pilotované lety
thumb|left|Štart raketoplánu Atlantis na misiu [[STS-125, poslednú opravárenskú k Hubblovmu teleskopu]] V roku 2009 odštartovalo deväť letov s ľudskou posádskou, najviac od roku 1997. Misia STS-119, pomocou raketoplánu Discovery, sa začala 15. marca. Na Medzinárodnú vesmírnu stanicu priniesla najnovší súbor solárnych panelov. V marci Sojuz TMA-14, stý štart lode s ľudskou posádkou v rámci programu Sojuz, priviezol na ISS posádku Expedície 19. V máji vykonal poslednú opravárenskú misiu k Hubblovmu teleskopu, STS-125. O niekoľko dní neskôr odštartoval Sojuz TMA-15 s posádkou Expedície 20 a po prvýkrát v histórii mala základná posádka ISS šesť členov. Bol to stý vesmírny let v rámci pilotovaného programu Sojuz. Výnimkou je misia lode Sojuz T-10-1, ktorej sa nepodarilo prekročiť hranicu vesmíru. V júli na misii STS-127 vyniesol poslednú súčasť japonského laboratória Kibó. Augustová misia STS-128 raketoplánu Discovery zase priviezla MPLM Leonardo. V septembri odštartovala loď Sojuz TMA-16 s posádkou Expedície 21. Išlo o sté dosiahnutie obežnej dráhy pilotovanej kozmickej lode v rámci programu Sojuz. V novembri raketoplán Atlantis letel na misiu STS-129 a na ISS doniesol dva EXPRESS Logistics Carrier. Posledný let s posádkou v roku 2009 bol let lode Sojuz TMA-17, ktorý odštartoval 20. decembra s posádkou Expedície 22.
thumb|right|Štart lode Ares I-X Aj keď bez posádky, 28. októbra o 15:30 GMT sa zo štartovacieho komplexu 39A na Kennedyho vesmírnom stredisku uskutočnil testovací let rakety Ares I-X. Let bol úspešný a raketa dosiahla výšku okolo 46 km. Zlyhanie padáku počas zostupu spôsobilo poškodenie zachráneného prvého stupňa rakety.
Neúspešné štarty
left|thumb|Štart observatória OCO pomocou rakety Taurus V roku 2009 došlo k trom neúspešným štartom. 24. februára z Vandenberg Air Force Base v Kalifornia odštartovala raketa Taurus-XL s astronomickou družicou Orbiting Carbon Observatory. Družica sa neoddelila od horného stupňa a kvôli hmotnosti nedosiahla obežnú dráhu. Stupeň so stále pripojeným satelitom vstúpil do atmosféry a padol do mora pri pobreží Antarktídy. Druhým zlyhaním bol kontroverzný severokórejský pokus o vynesenie komunikačnej družice Kwangmyongsong-2 pomocou rakety Unha. Štart sa uskutočnil 5. apríla a Severná Kórea tvrdí, že družica úspešne dosiahla obežnú dráhu, avšak žiadne objekty sledované od štartu nedosiahli orbitálnu rýchlosť a americké radarové systémy pre sledovanie rakety zistili, že raketa zlyhala približne v čase oddelenia tretieho stupňa a jej pozostatky sa zrútili do Tichého oceánu. 25. augusta na svoj prvý let odštartovala raketa Naro-1, ale polovici nákladu sa nepodarilo oddeliť a nedosiahla obežnú dráhu.
21. mája čiastočne zlyhala raketa Sojuz-2.1a pri vypustení družice Meridian 2, kvôli predčasnému prerušeniu práce druhého stupňa nosnej rakety. Satelit bol umiestnený na nižšej ako plánovanej obežnej dráhe, ktorú bol schopný upraviť pomocou svojho palubného pohonu. 31. augusta raketa Dlhý pochod 3B umiestnila družicu Palapa-D na nižšiu ako plánovanú obežnú dráhu po prepálení plynového generátora tretieho stupňa, čo viedlo k zlyhaniu zapálenia druhého stupňa. satelit bol schopný sám zvýšiť svoju obežnú dráhu na úkor paliva, ktoré malo byť použité na vlastnú päť až šesťročnú prevádzku.
Aramits (kantón)
Aramits je francúzsky kantón v obvode Oloron-Sainte-Marie v departemente Pyrénées-Atlantiques v regióne Akvitánsko. Tvorí ho 6 obcí.
Formula 1 v roku 2008
Formula 1 v roku 2008 bola 59. sezónou svetového šampionátu monopostov formuly 1. Sezóna začala 16. marca a skončila 2. novembra po osemnástich pretekoch. Majstrom sveta sa stal Lewis Hamilton, titul pohára konštruktérov získala stajňa Scuderia Ferrari. Hamilton sa stal deviatym britským šampiónom formuly 1 a prvým od víťazstva Damona Hillova, ktorý získal titul v roku 1996.
V sezóne sa predstavil nový tím z Indie – Force India.
Celá sezóna sa niesla v znamení boja o titul medzi Lewisom Hamiltonom a Felipem Massom, ktorý vyvrcholil v poslednej zákrute poslednej veľkej ceny v Brazílii.
Jazdci a konštruktéri
1 K 6. máju 2008 stajňa Super Aguri odstúpila kvôli finančným problémom.
Kalendár
† Nové okruhy
Hodnotenie jazdcov
† Jazdec nedokončil preteky, ale bol klasifikovaný na základe prejdenia 90% pretekov.
Citový akcent
Citový akcent je funkčný aspekt frazémy. Súvisí s aktuálnou situáciou a komunikačnou aktivitou hovoriaceho.
Čemer
Čemer je veľká obec v Maďarsku v Peštianskej župe v okrese Gödöllő.
Má rozlohu a žije tu  obyvateľov.
Názov je slovanský, podobné sa vyskytujú aj v iných slovanských štátoch: na Slovensku Čemerné (mestná časť Vranova nad Topľov), v Poľsku Czemierzowice, v Srbsku Čemerakovica, Čemernica, Čemerno, Čemersko, v Bulharsku Čemeren.
NGC 1023
NGC 1023 je galaxia v súhvezdí Perzeus, ktorú objavil britský astronóm Frederick William Herschel 18. októbra 1786.
Jej zdanlivá hviezdna veľkosť je 9,5.
Digipak
right|thumb|Digipack albumu skupiny Oasis Digipak (niekedy tiež digipack, digi-pack alebo digi-pak) je patentovaný typ balenia CD, DVD či BD a registrovaná ochranná známka AGI World Ltd.
Obal pripomína knižku, vonkajší obal býva z tvrdého kartónu, samotný disk je usadený vo väčšinou priehľadnej plastovej časti, ktorá je vo vnútornej časti obalu. Digipak je menej odolný a chúlostivejší na znečistenie a fyzické poškodenie ako klasický obal na CD (tzv. jewel case). Okrem štandardného digipaku existuje ešte digiplus, v ktorom je navyše ešte jedna časť, do ktorej je možné umiestniť ďalší textový alebo obrazový materiál. Jednoduchšou verziou digipaku je minipack, ktorý nemá plastovú časť a disk je umiestnený v papierovom vrecku obalu.
Balenie digipack sa používa predovšetkým pre špeciálne edície CD albumov, a vysoké DVD digipacky (DVDigipack) zase používajú prémiové balenia DVD a DVD súpravy.
Referencie
CD- und DVD-Verpackungen
Charnay-lès-Chalon
Charnay-lès-Chalon je francúzska obec, ktorá sa nachádza v departemente Saône-et-Loire, v regióne Burgundsko.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Linars
Linars je francúzska obec, ktorá sa nachádza v departemente Charente, v regióne Poitou-Charentes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Čajový obrad
Čajový obrad je rituálna forma prípravy čaju. Tento termín označuje väčšinou obrad pochádzajúci z Japonského prostredia. Japonský čajový obrad bol ovplyvnený čínskym čajovým obradom, hlavne počas staroveku a stredoveku. Je na ňom možné pozorovať množstvo sprievodných rituálov a zvýraznených gest, ktoré sú charakteristické pre takzvanú čajovú kultúru.
História
V období dynastie Ťang (618 – 907) sa stalo pitie čaju v Číne veľmi obľúbené a rozšírené. V tom období nebol čaj využívaný ako bežný nápoj, ale skôr bol považovaný za liek. S príchodom budhizmu sa stáva pitie čaju bežnou súčasťou v budhistických kláštoroch, ktoré ho využívali ako stimulační prostriedok pri meditáciách. Presné obdobie prieniku zvyku piť čaj do Japonska nepoznáme. S najväčšou pravdepodobnosťou však k tom došlo v období Nara. Zo začiatku čaj prinášali do Japonska budhistickí mnísi a vyslanci ako dar pre aristokraciu. Tradícia hovorí, že „gjóča“ (čajová náboženská obeť) sa konala pri príležitosti prednášky o „Hannja-sútre“ na cisárskom dvore v štvrtom mesiaci éry Tempjó (roku 729). Podrobnosti z tejto udalosti nám nie sú presne známe. Podľa prameňov sa však tohto obradu zúčastnil aj cisár Šomu.
Prvú čajovú plantáž založil v Japonsku mních Degjó Saičo (767 – 822). Tá sa nachádzala na úpätí hory Hieizan. Zároveň tu bol vybudovaný kláštor menom Enrjaku-dži. Cisár Saga uviedol do platnosti nariadenie, podľa ktorého mali byť čajové plantáže zakladané po celej zemi a zároveň podporil čajový rituál „hiki-ča“ na svojom dvore.
Imeľ
Imeľ je obec na Slovensku v okrese Komárno.
Prírodné zaujímavosti
Európska sústava chránených území (Natura 2000):
World Trade Center
World Trade Center alebo Svetové obchodné centrum môže byť komplex budov v New Yorku:
World Trade Center (alebo World Trade Centre) môže byť aj:
Koaxiálny kábel
Koaxiálny kábel bol vyvinutý ako odozva na potrebu rozšíriť šírku prenosového pásma a zvýšiť odolnosť vedenia voči šumu. Na rozdiel od skrúcaného páru, ktorý je vytvorený dvoma rovnakými vodičmi zakrútenými navzájom okolo seba, má koaxiálny kábel dva rozdielne vodiče. Vnútorný vodič je uložený v pevnom dielektriku, ktoré je obalené tienením (druhým vodičom) obvykle vo forme kovovej fólie, alebo opletanej sieťky. Celý kábel je obalený izolačnou vrstvou, ktorá ho chráni pred vonkajšími vplyvmi.
Dnes je koaxiálny kábel postupne nahrádzaný inými vysokokapacitnými prenosovými káblami hlavne na báze optických vláken (hlavne pre stále rastúce ceny medi), hlavne v oblastiach prenosu dát, ale stále patrí medzi najčastejšie používané káble pre prenos analógového signálu prakticky vo všetkých druhoch diaľkových komunikácií.
Užitočné prenosové pásmo koaxiálneho kábla je dostatočne široké na simultánny prenos viac ako 10 000 telefónnych hovorov alebo niekoľko desiatok TV programov. Koaxiálny kábel má vysokú odolnosť voči všetkým druhom elektromagnetického rušenia. Je to dané tým, že sa používa ako nesymetrické vedenie, pričom vonkajšie tienenie je pripojené na potenciál zeme a tvorí tak efektívne tienenie pre vnútorný vodič.
Koaxiálne káble sú vhodné na prenos analógových i digitálnych signálov. Napr. CATV pracuje v súčasnosti s analógovými signálmi, LAN s digitálnymi signálmi. Základnými kvalitatívnymi parametrami pre koaxiálny kábel sú útlm, termálny šum a v prípade, že je na kábli nasadený multiplexný systém pracujúci s frekvenčným delením, i intermodulačný šum. Aby sa dosiahla požadovaná kvalita prenosu na potrebnej úrovni, musí sa udržať na koaxiálnom kábli určitý odstup signálu od šumu. Na to slúžia dva nástroje:
Prvá možnosť sa obyčajne nevyužíva, pretože pri viacnásobných prenosoch vedie k zvýšeniu úrovne intermodulačného šumu, a tým i k zvýšeniu celkového výkonu šumu. Čo sa týka druhej možnosti, snažíme sa vždy používať čo najdlhšie zosilňovacie úseky, aby sa minimalizoval potrebný počet zosilňovačov. Typická dĺžka zosilňovacieho úseku je rádovo niekoľko km. Navyše, podobne ako pri krútenej dvojlinke, klesá s rastúcou frekvenciou prenášaného signálu.
Súčasné konštrukcie koaxiálnych káblov umožňujú prenášať analógové signály do frekvencie okolo 400 MHz a digitálne signály do rýchlosti 800 Mbit/s. Dĺžka zosilňovacích úsekov, resp. opakovacích úsekov pri digitálnych prenosoch v takýchto prípadoch však klesne na cca 1,5 km.
Messier 15
Messier 15 alebo M 15 alebo NGC 7078 je guľová hviezdokopa nachádzajúca sa v západnej časti súhvezdia Pegas. Je to jedna z najjasnejších guľových hviezdokôp na severnej oblohe. Po NGC 1851 ide o guľovú hviezdokopu s druhým najväčším plošným jasom a jednu z najhustejších hviezdokôp. Je to ale zároveň jedna z našich najvzdialenejších guľových hviezdokôp.
História pozorovaní
M15 objavil Giovanni Domenico Maraldi 7. septembra 1746, ktorý dokázal rozlíšiť aj jednotlivé hviezdy. Messier ju objavil 3. júna 1764 a opísal ju ako hmlovinu bez hviezd. Používal totiž slabší ďalekohľad. John Herschel a Heinrich Louis d’Arrest si všimli asymetrickosť objektu a druhý spomínaný astronóm poznamenal, že hviezdokopa je excentrická, pričom jej stred je posunutý mierne na východ. V roku 1928 spozoroval Francis Gladheim Pease v M15 pomocou spektroskopie planetárnu hmlovinu. Bol to prvý nález planetárnej hmloviny vo hviezdokope. V roku 1974 detegovali v M15 zdroj röntgenového žiarenia, čo viedlo k domnienke, že v jadre hviezdokopy je čierna diera.
Charakteristika
M15 je od nás vzdialená približne 39 000 ly, vyskytujú sa však aj údaje s nižšími hodnotami (30 000). Hviezdokopa leží v hale Galaxie, inklinácia dráhy je 40° a jeden obeh v prográdnom smere okolo centra Galaxie jej trvá približne 250 miliónov rokov. Približuje sa k nám rýchlosťou 107 km/s. Priemer objektu sa odhaduje na 200 svetelných rokov. Aj v určení tejto hodnoty existujú odlišnosti. Hmotnosť celej sústavy sa rovná hmotnosti 450 000 Sĺnk a jej vek sa odhaduje na 12 miliárd rokov. Spektrálny typ hviezdokopy je F3.
Objekty
Najjasnejšie hviezdy – červené obry – dosahujú magnitúdu 12,6, z čoho vyplýva, že sú 1 000-krát jasnejšie než naše Slnko. Hviezdokopa obsahuje približne milión hviezd a podľa posledných údajov je z nich aspoň 180 premenných a 8 pulzarov, všetko pozostatkov po supernovách. Jedna z premenných hviezd je cefeida typu II. Pulzar PSR 1827+11C je súčasť neutrónovej dvojhviezdy. Vykazuje relativistické efekty. V roku 2001 boli vo hviezdokope objavené dva zdroje röntgenového žiarenia, pravdepodobne pôjde o dvojhviezdny systém s veľkou hmotnosťou. V jadre guľovej hviezdokopy bola zistená veľká hustota hviezd – miliónkrát vyššia ako v okolí Slnka, čo spočiatku viedlo k domnienke, že v jadre sa musí nachádzať čierna diera s hmotnosťou aspoň 1 000 Sĺnk. Údaje z Hubblovho ďalekohľadu však túto teóriu nepotvrdili a predpokladá sa, že v tomto prípade ide o kolaps jadra – proces, pri ktorom sa ťažšie hviezdy začnú sústreďovať vo veľmi úzkej oblasti centra hviezdokopy a ľahšie sú vytláčané na jej okraj. V Mliečnej ceste existuje ďalších 20 hviezdokôp so skolabovaným jadrom a 8 kandidátov. Z ďalších meraní a výpočtov vyplynulo, že čiernu dieru nemožno definitívne vylúčiť.
Vo hviezdokope bola spektroskopickou metódou objavená planetárna hmlovina PK 65-27.1 (známa aj ako Pease 1) skatalogizovaná v roku 1921 najprv ako hviezda 13,6 magnitúdy. Vo svojom strede obsahuje horúcu mladú hviezdu 15. magnitúdy s povrchovou teplotou 40 000 K a hmotnosťou 0,6 Slnka. Veľkosť hmloviny bola z meraní Hubblovho ďalekohľadu určená na 0,6 ly a jej vek na 4 200 rokov.
Poloha
Hviezdokopa M15 sa najlepšie pozoruje na jeseň, kedy kulminuje vo večerných hodinách nad južným obzorom. Za veľmi priaznivých podmienok sa dá pozorovať aj voľným okom, avšak len bočným videním. Jej hviezdna veľkosť je 6,2. Nachádza sa pred papuľou koňa, zhruba na predĺženej spojnici hviezd Baham (θ Peg) a Enif (ε Peg), asi 4° severozápadne od druhej spomínanej. Zhruba 20 uhlových minút od jej východného okraja sa nachádza hviezda 6. veľkosti (HD 204862). Hmlovinu Pease 1 nájdeme v severovýchodnej časti hviezdokopy ako objekt približne 14. magnitúdy. Amatérskymi ďalekohľadmi je ju veľmi ťažké zbadať. Dobre ju dokáže zobraziť až 35-centimetrový ďalekohľad.
Katedrála Saint-Nazaire (Béziers)
Dejiny
Prvá písomná zmienka o katedrále je z 8. storočia, kedy bola asi na kopci postavená jej románska podoba. Táto pôvodná stavba spoločne s mnohými obyvateľmi mesta padla za obeť plamenom križiackej výpravy 22. júla 1209. Počas 13. storočia bola na spálenisku a sčasti aj na starom cintoríne v gotickom slohu postavená súčasná stavba s masívnymi vežami a ružicovitým oknom.
Bola sídlom biskupstva. Dnes patrí mesto do diecéze Montpellier.
Dömsöd
Dömsöd je veľká obec v Maďarsku v Peštianskej župe v okrese Ráckeve.
Má rozlohu a žije tu  obyvateľov.
Comparatum (jazykoveda)
Comparatum je tretia časť základnej trojčlennej schémy prirovnania, t. j. jeho prirovnávajúca časť.
Arudy (kantón)
Arudy je francúzsky kantón v obvode Oloron-Sainte-Marie v departemente Pyrénées-Atlantiques v regióne Akvitánsko. Tvorí ho 10 obcí.
Čiastočná frazeologizácia
Čiastočná frazeologizácia je frazeologizácia i frazeologizované spojenie.
Iliušin Il-14
thumb|right|Avia Av-14-24 (OK-LCA) na parížskom aerosalóne, 29. máj 1957. Lietadlo bolo 12. júna 1957 odovzdané do služby u [[České aerolinie|Československých aerolínií]] thumb|right|Iliušin (VEB) Il-14P v službách [[Malévu, marec 1966]]
Iliušin Il-14 (v kóde NATO: „Crate“) bolo sovietske vrtuľové viacúčelové lietadlo, ktoré bolo vyrábané aj v Československu pod označením Avia Av-14.
Vznik a vývoj
Iliušin Il-14, bol nástupcom lietadla Il-12, išlo v podstate o jeho výraznú modernizáciu. Prvý prototyp vzlietol 20. septembra 1950 a za desať rokov výroby došlo na niekoľko verzií a variácií. Išlo o civilné aj vojenské lietadlo. Licenčne bol vyrábaný v NDR ako VEB Il-14P aj v Československu, kde bolo vyrobených 203 kusov.
Messier 28
Messier 28 alebo M 28 alebo NGC 6626 je guľová hviezdokopa v súhvezdí Strelec. Objavil ju Charles Messier v roku 1764. Od Zeme je vzdialená 18 000 až 19 000 ly. V roku 1987 sa M 28 stala v poradí iba druhou guľovou hviezdokopou, v ktorej bol objavený milisekundový pulzar (tou prvou je hviezdokopa M4).
Tripitaka
náhľad|Thajský Pálijského kánon náhľad|Rukopis na palmovom liste s časťami Pálijského kánonu v [[thajčina|thajčine.]] Tripitaka (-sanskritský kmeň) alebo Tripitakam (-sanskritský nominatív), resp. Tipitaka (-pálíjský kmeň) alebo Tipitakam (-pálijský nominatív), doslova: trojkôš, je súhrnný názov budhistických kánonických textov. Existuje niekoľko rôznych verzií Tripitaky, najznámejší je Pálijský kánon školy théraváda.
Texty Tripitaky, ktoré si Budhovi žiaci pôvodne odovzdávali ústnym podaním a memorizovali ich, sa delia na tri časti. Podľa tradície vzniklo toto delenie tak, že zvitky palmových listov, na ktorých boli texty napísané, sa uchovávali v troch košoch. Zdá sa však, že rozdelenie textov na Tri koše sa ustálilo ešte pred ich zapísaním. Tesne po Budhovej smrti sa konal prvý budhistický koncil, na ktorom boli všetky jeho výroky spamäti recitované, roztriedené a kodifikované. Do kánonu Tripitaky sa dostali aj niektoré mladšie texty.
Londigny
Londigny je francúzska obec, ktorá sa nachádza v departemente Charente, v regióne Poitou-Charentes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Kropilák (priezvisko)
Kropilák je slovenské priezvisko. Je zriedkavé, vyskytuje sa v Bratislave, Žiline, Želovciach (okres Veľký Krtíš).
Známi nositelia
Pozri v článku Kropilák.
Empire State Building
náhľad|Empire State Building
Empire State Building je jeden z prvých mrakodrapov v Spojených štátoch. Budova je postavená v štýle Art deco.
Chotín
Chotín je obec na Slovensku v okrese Komárno.
Polohopis
Obec sa nachádza vo východnej časti Podunajskej roviny, približne severovýchodne od Komárna a  južne od Hurbanova. Je prístupná z cesty II/589, vedúcej z križovatky s cestou I/64 od Komárna severným okrajom obce do Kolty. Približne západne od obce vedie železničná trať Nové Zámky – Komárom, na ktorej je zastávka.
Na severozápadnom okraji obce sa nachádza prírodná rezervácia Chotínske piesky.
Dejiny
Okolie obce je známe archeologické nálezisko viacerých kultúr od staršej bronzovej doby až po stredovek. Archeologický výskum popolnicového pohrebiska ľudu severopanónskej kultúry sa tu konal už od roku 1905 (Gyula Alapy). Následné výskumy potvrdili rozsiahle pohrebisko chotínskej kultúry v polohe Sasüllö a Simítós, trácke pohrebisko zo staršej doby železnej bolo nájdené v lokalite Disznólegelö a o niečo mladšie keltské hroby boli identifikované v polohe Sunnyogó a významné pohrebisko tohto etnika so súborom 47. hrobov bolo objavené na polohe Felsö - Kenderföld. Tunajšie hroby poskytli vzácne nálezy zbraní, šperkov, predmetov osobnej potreby a pod. Osada z rímskej doby bola lokalizovaná v časti Delihegy, Alsó - Kenderföld a Sunnyogó. Jedinečnými sú nálezy dvoch náhrobných kameňov s nápismi a úlomkov tehál, potvrdzujúcich existenciu rímskej stavby v blízkosti obce.
V stredoveku sa tunajšia lokalita spomína v listine z roku 1258, kedy sa ako majiteľ územia spomína kanonik Sixtus. Po roku 1305 je obec majetkom ostrihomského arcibiskupstva. Nájazdy osmanských vojsk postihli aj južnú časť Slovenska a zdecimovali populáciu v obci na minimum; v roku 1552 zostali v Hethyne, ktorý patril do sandžaku Ostrihom, obývané iba štyri domy. O 20 rokov bolo obývaných už 28 domov, no nadvláda Osmanov pretrvávala až do oslobodenia pevnosti Nové Zámky v roku 1685. Po dosídlení oblasti obyvateľmi z Nitrianskej a Tekovskej župy nastala postupná obnova obce, ktorú však brzdili povstania a s ňou súvisiaci pohyb vojakov, ako aj vznikajúce epidémie. V roku 1720 tu po morovej epidémii zostalo 14 domácností, no pri sčítaní obyvateľstva v rokoch 1784 - 1787 tu bolo už 93 domov a 919 obyvateľov.
Veľkou pohromou pre vtedajšie obydlia so slamenými strechami boli požiare a dva zničujúce zachvátili obec v rokoch 1856 a 1882. Miestni sa zaoberali poľnohospodárstvom (vrátane vinárstva), remeslami, domácou výrobou a podomovým predajom. Veľkým prínosom bolo 5. mája 1910 sprevádzkovanie železničnej trate Nové Zámky – Komárom so zastávkou, čím sa zjednodušila doprava ľudí i tovaru. V I. svetovej vojne padlo 45 tunajších obyvateľov. Po roku 1918 sa „Hetín“ s väčšinovým maďarským obyvateľstvom stala súčasťou ČSR, po Viedenskej arbitráži bola pričlenená k Maďarsku. Hospodársky rozvoj opäť zastavila vojna, v ktorej padlo 49 obyvateľov. Druhá svetová vojna tu skončila oslobodením 28. marca 1945, nasledoval však násilný odsun maďarského obyvateľstva, počas ktorého bolo vysťahovaných 48 rodín. JRD bolo založené v roku 1950, o niečo neskôr aj Agrochemický podnik. Pribudol obecný vodovod, dom smútku, kultúrny dom, chodníky a spevnené cesty. Bola otvorená reštaurácia Gólyacsárda, v roku 1973 dokončená budova základnej školy a obchodného domu Jednota, rok nato sa začala plynofikácia a v roku 1981 sa rozbehla výstavba materskej školy.
Po zmene režimu bol vybudovaný nový obecný úrad a budova bývalého notariátu bola prestavaná na Galériu Lilla. Z krčmy vznikla likérka, bolo postavených niekoľko pamätníkov a zaniklo JRD. V lokalite Belsölándorpuszta sa zachovala parná čerpacia stanica s technickým zariadením.
Príroda
V Chotíne evidujú 1 bocianie hniezdo.
Kropilák
Kropilák je priezvisko, pozri Kropilák (priezvisko), napr.:
NGC 1024
Jej zdanlivá hviezdna veľkosť je 12,3.
Patrik Pavlenda
Patrik Pavlenda (* 3. máj 1982) je slovenský futbalový obranca, ktorý v súčasnosti hráva za Union Gschwandt.
Futbalová kariéra
Patrik Pavlenda začal svoju futbalovú kariéru v bývalom zlatomoravskom klube TJ CALEX Zlaté Moravce. Už v tomto klube sa pričinil o postup žiackeho a dorasteneckého tímu do prvej futbalovej ligy. Po prejdení všetkých juniorských tímov v klube TJ Calex Zlaté Moravce sa dostal na základnú vojenskú službu do tímu ŠK VTJ Malacky. Po návrate zo základnej vojenskej služby sa vrátil už do tímu FC ViOn Zlaté Moravce. V tíme FC ViON Zlaté Moravce sa presadil na poste pravého obrancu a výraznou mierou prispel k postupu tímu Zlatých Moraviec do najvyššej futbalovej súťaže na Slovensku. S klubom FC ViOn Zlaté Moravce vyhral ligoví pohár v sezóne 2006/07. V pohári UEFA odohral všetky štyri stretnutia za klub FC ViOn Zlaté Moravce.
Slimák záhradný
Slimák záhradný (staršie slimák obyčajný; zastarano slimák obecný, hlemýžď záhradný, lat. Helix pomatia) je druh suchozemského mäkkýša z čeľade slimákovité. Má žltohnedú schránku s tmavými pásikmi. Dožíva sa až šiestich rokov, vyskytuje sa v lesoch a na lúkach, ale často aj v záhradách. Zimuje ukrytý v pôde.
Vzhľad
Slimák záhradný má guľovitú pravotočivú ulitu z uhličitanu vápenatého širokú 32 - 50 mm a vysokú 30 - 50 mm. Telo je dlhé asi 10 cm. Základná stavba tela je rovnaká ako u ostatných stopkookých mäkkýšov. Hlava nesie dva páry tykadiel, z ktorých dve dlhšie majú oči a dve kratšie obsahujú čuchové orgány a hmatové orgány. Ústny otvor obsahuje radulu, čo je pilníková doštička. Svalnatá noha vylučuje hlien, ktorý slúži na pohyb. Vnútorné orgány sú uložené v ulite. Za 1 hodinu prejde 5 metrov.
Jiří Hrdlička
Jiří Hrdlička môže byť:
Epakta
Epakta je vek Mesiaca na rozhraní roka (1. januára). Epakty majú periódu 19 rokov ako synodický mesiac (pozri Metonov cyklus). V cirkevnom kalendári sa epakty využívajú na výpočet dátumu veľkonočnej nedele. Gregoriánska epakta istého roku je počet dní od posledného novu do začiatku toho roka.
Josef Hrdlička
Josef Hrdlička môže byť:
Laruns (kantón)
Laruns je francúzsky kantón v obvode Oloron-Sainte-Marie v departemente Pyrénées-Atlantiques v regióne Akvitánsko. Tvorí ho 8 obcí.
NGC 1025
NGC 1025 je galaxia v súhvezdí Hodiny, ktorú objavil anglický astronóm John Herschel 11. septembra 1836.
Jej zdanlivá hviezdna veľkosť je 13,1.
Halásztelek
Halásztelek mesto v Maďarsku v Peštianskej župe v obvode Ráckeve.
Má rozlohu 864 ha a žije tu obyvateľov .
Petr Hrdlička
Petr Hrdlička môže byť:
Defrazeologická derivácia
Defrazeologická derivácia je proces vzniku slova z frazeologickej jednotky, napr: biely ako sneh – snehobiely, lámať si hlavu nad niečím – hlavolam. Niekedy sa tento pojem stotožňuje s frazeologickou deriváciou.
Člen frazémy
Člen frazémy i zložka frazémy i komponent frazémy je súčasť zloženia frazémy, ktorou je slovo, v ktorom však došlo k modifikáciám jeho uzuálnych vlastností. Preto niektoré frazeologické teórie členy frazémy označujú ako "neslová" alebo ako bývalé slová. Novšie teórie však z viacerých dôvodov (najmä ľahká možnosť aktualizovania prakticky všetkých vlastností slova) pripisujú komponentu frazémy povahu slova. Keďže frazémy sú významovo aj konštrukčne veľmi rozličné, rozdielne sú aj hodnoty jednotlivých členov frazémy. K ich rozlišovaniu možno pristupovať z viacerých hľadísk, najmä z hľadiska štruktúrneho, konštrukčného, tvarového, významového. Aplikáciou takýchto prístupov sa vydeľujú najmä také kategórie členov frazémy, ako sú stály člen a premenlivý člen frazémy, obligátny člen a fakultatívny člen, potenciálny člen a kľúčový člen (kľúčové slovo, resp. oporné slovo) frazémy (p.).
Defrazeologizácia
Defrazeologizácia je zánik frazémy spôsobený buď rozpadom na základe samostatného vývoja komponentov alebo rozkladom frazémy pri aktualizácii priameho významu komponentov.
Epicyklus
right|thumb|Zobrazenie základných prvkov Ptolemaiovskej astronómie